钦定古今图书集成/理学汇编/字学典/第073卷 > 《宋陈与义法帖刊误》 > 《较正法帖札子》
## 钦定古今图书集成/理学汇编/字学典/第073卷 > 《宋陈与义法帖刊误》 > 《较正法帖札子》

右臣先准御前降到《法帖》一十卷，并《释文》一册，付臣较正。臣将刘次庄所释，仔细寻究，其误者改之，阙者补之。亦有次庄妄以意释，臣虽疑之，而不能晓其何字者，皆存之不敢妄改。臣学书不广，不能仰副使令，俯伏震惧。伏望陛下乙夜之闲，特赐睿览，定以幸学者。所有《法帖》一十卷，《释文》一卷，谨具上进。